
‘‘ఆహ్లాదం కోసం చేసే సముద్ర ప్రయాణం మనసుకు నూతనమైన ఉత్తేజాన్నిస్తుంది. అదే... బతుకు పోరాటంలో భాగంగా చేస్తే..? తెలుసుకోవాలంటే ‘ఒక్కడు మిగిలాడు’లో చూడండి’’ అని అంటున్నారు అజయ్ ఆండ్రూస్ నూతక్కి. ఆయన దర్శకత్వం వహిస్తున్న చిత్రం ‘ఒక్కడు మిగిలాడు’. మంచు మనోజ్ ఇందులో ద్విపాత్రాభినయం చేశారు. పద్మజ ఫిల్మ్స్ ఇండియా ప్రై. లిమిటెడ్, ఎన్ ఈ సీ సంస్థలు సంయుక్తంగా నిర్మిస్తున్నాయి. ఎస్.ఎన్.రెడ్డి, లక్ష్మీకాంత్ ఎన్. నిర్మాతలు. దర్శకుడు మాట్లాడుతూ ‘‘ద్వితీయార్ధంలో దాదాపు 35 నిమిషాల పాటు సాగే సముద్ర ప్రయాణం ప్రేక్షకుల మనసులకు హత్తుకుంటుంది. ప్రథమార్ధంలో వచ్చే యుద్ధ సన్నివేశాలు ఒళ్లు గగుర్పొడిచేలా ఉంటాయి. మనోజ్ నటన హైలైట్ అవుతుంది. వీకే రామరావు కెమెరా పనితనం, శివ నందిగాం నేపథ్య సంగీతం ప్లస్ అవుతాయి’’ అని చెప్పారు. అనీషా ఆంబ్రోస్, సుహాసినీ మణిరత్నం, మిలింద్ గునాజీ, అజయ్, జెన్నిఫర్, రమేశ్ తదితరులు ఇతర పాత్రలో నటించిన ఈ చిత్రం వచ్చేనెల 10న విడుదల కానుంది.

‘‘aahlaadam kosam chese samudra prayaanam manasuku noothanamaina uttejaannistundi. adhe... batuku poraatamlo bhagamga cheste..? telusukovalante ‘okkadu migiladu’loo chudandi’’ ani antunnaru ajay andrus noothakki. aayana darsakatvam vahistunna chitram ‘okkadu migiladu’. manchu manoz indulo dwipaatraabhinayam chesaru. padmaja fillms india prai. limited, en ee see samsthalu samyuktamgaa nirmistunnaayi. es.en.reddi, lakshmikant en. nirmaatalu. darsakudu maatlaadutuu ‘‘dviteeyaardhamlo daadaapu 35 nimishaala paatu saage samudra prayaanam prekshakula manasulaku hattukuntundi. pradhamaardhamlo vache yuddha sannivesaalu ollu gagurpodichela untaayi. manoz natana hylite avutundi. veeke ramarao kemera panitanam, shiva nandigaam nepathya sangeetam plus avtayi’’ ani cheppaaru. anisha ambros, suhasini maniratnam, millin gunaji, ajay, gennifer, ramesh taditarulu itara paatralo natinchina ee chitram vachenela 10na vidudala kaanundi.